
Narvas Haigla tänav 6 asuva linnavara

tasuta kasutusse andmine (MTÜ Ida-Virumaa 
Lasterikaste Perede Ühing)
1. ASJAOLUD JA MENETLUSE KÄIK

Narva Linnavalitsuse Linnamajandusametisse laekus Ida-Virumaa Lasterikaste Perede Ühingult, registrikood 80076655, juhatuse liige Leila Kurgjärv, taotlus, milles palutakse anda MTÜ tegevuse korraldamiseks tasuta kasutusse aadressil Haigla tn 6, Narva, hoone esimesel korrusel asuvad ruumid nr 33, 36-38.

                                    Ruumide pindala     

39,4 m²

                                    Arvestuslik üüritasu   

18,66 euro/kuu

                                    Hooldustasu   


38,80 euro/kuu

Taotlust põhjendatakse asjaoluga, et MTÜ korraldab oma tegevust liikmemaksudest, sponsoriabist ja annetustest.

MTÜ Ida-Virumaa Lasterikaste Perede Ühing taotlust arutati Narva Linnavalitsuse linnavarakomisjoni e-koosolekul 15.-19.02.2021. a (protokoll nr 1) ning otsustati:
16.1. Rahuldada Ida-Virumaa Lasterikaste Perede Ühingu, registrikood 80076655, juhatuse liige Leila Kurgjärv, taotlus, milles palutakse anda MTÜ tegevuse korraldamiseks tasuta kasutusse aadressil Haigla tn 6, Narva, hoone esimesel korrusel asuvad ruumid nr 33, 36-38.

16.2. Narva Linnavalitsuse Linnamajandusametil esitada punktis 16.1 esitatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED

Narva Linnavolikogu 17.03.2005. a määruse nr 14 “Linnavara kasutusse andmise kord”  § 7 lg 2 p 7 kohaselt linnavalitsuse korraldusega võib linnavara kasutusse anda tasuta või “Üüritasu arvestuse metoodilisele juhendiga” ettenähtust madalama tasu eest tähtajaga kuni viis aastat või tähtajatult linna huvidest tulenevatel juhtudel.
3.  OTSUS

3.1.
Anda MTÜ-le Ida-Virumaa Lasterikaste Perede Ühingu, registrikood 80076655, MTÜ tegevuse korraldamiseks määramata ajaks tasuta kasutusse aadressil Haigla tn 6, Narva, hoone esimesel korrusel asuvad ruumid nr 33, 36-38.
3.2.
Narva Linnavalitsuse Linnamajandusametil sõlmida MTÜ-ga Ida-Virumaa Lasterikaste Perede Ühing punktis 3.1 nimetatud linnavara tasuta kasutamise leping.

4.  RAKENDUSSÄTTED

4.1. Korraldus jõustub seadusega sätestatud korras.

4.2 Narva Linnavalitsuse Linnamajandusametil teha korraldus teatavaks MTÜ-le Ida-Virumaa Lasterikaste Perede Ühing.

4.3 Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

